Ресван — Википеди

# Ресван

### Википедири материал

Ресван, — чăвашсен чаплă паттăрĕ. Вăл Шупашкар районне кĕрекен Мамка ялĕнче çуралнă.

## [тӳрлет] Пурнăçĕ, ĕçĕсем

Патша тарçисем вăйпа тĕне кĕртсе тăван халăх йăли-йĕркине пăсни тата чунне-чĕрине мăшкăллани ăна тахçантанпах тарăхтарса пурăннă. Чăваш патшалăх тĕп архивĕнче упранакан чăнлавсем хальхи Шупашкар районне кĕрекен Анат Кĕнер (Çӳлтикасси) ялĕпе таврари халăх 1774 çулхи утă уйăхĕн 18-мĕшĕн кунĕнче пусмăрçăсене хирĕç çĕкленнине каласа параççĕ. Вĕсене Анат Кĕнер ялĕнчи чăваш паттăрĕ Калюк, вăйпа тĕне кĕртнĕ ячĕ — Иван Андреев тата Мамка ялĕнчи паттăрĕ Ресван (Андрей Ильин) ертсе пынă. Çак кунхине Ресван хăйсен ялĕнчи хăй пек чунлă 8 чăваша ("казаков из чуваш") пухнă та Çӳлтикассине пырса кĕнĕ. Вĕсене хăйĕн паттăрĕсемпе пĕрле Калюк кĕтсе илнĕ. Часах кунта Пайраш ялĕнчи хресченсем те килсе çитнĕ. Вĕсене Якуркка (вăйпа тĕне кĕртнĕ ячĕ — Егор Андреев) ятлă чăваш паттăрĕ ертсе пынă.

Çавăн хыççăнах пăлхава ертсе пыракансем хăйсен текĕрчĕкĕсемпе юнашар ялсене кайнă. Ресван вара Питтукасси (хальхи Ишлей) ялĕнче чиркӳ япалисене туртса илсе халăха валеçсе панă.

Категорисем: Чăваш паттăрĕсем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра